paragraph_text: Yokohama (jap. 横浜市 Yokohama-shi) je grad u Japanu, glavni grad prefekture Kanagawa. Grad, kojeg nastanjuje 3,5 milijuna stanovnika, smješten je u Tokijskom zaljevu južno od Tokija, u regiji Kantō glavnog otoka Honshū. Značajan je trgovački centar u području velikog Tokija s kojim je povezan brojnim željezničkim prugama i auto-cestama. U Yokohami se nalazi toranj Landmark, s 296 metara visine, najviša zgrada u Japanu.